شەفەق نیوز/ بارەگای مەسعود بارزانی سەرکردەی کورد، ئمڕوو سێشەممە، کوشتن هشام هاشمی پسپۆڕ ئەمنی شه‌رمه‌زار کرد، و وە کار غەدریگ ناوی هاورد ك لەیاسا دەرچگەیل جیوەجیی کردن.ڤیان دەخیل قسەکەر وەناو بارەگاگە لە بەیاننامەیگ ك رەسیە ئاژانس شەفەق نیوز وت: وەخەفەت گەورایگ هه‌واڵ کوشتن پسپۆڕ ئەمنی دکتۆر هشام هاشمی وەرگردیمن، لە کار غەدریگ تاوانباره‌یل لە یاسا دەرچگ جیوەجیی کردن.وتیش: لەوەختیگ ئی کار تیرۆرستانە رەت کەیمن، داوا لە دەزگا پەیوەندیدارەیل کەیمن ئەرا وەشوونکەفن بکوشەیل، و ئاشکرا کردنیان و ته‌سلیم كردنیان وه‌ دادگا ئەرا وەرگردن سزا.ئیوارەی دووشەممە، کومەڵە چەکداریگ وە دوو ماتۆرسکڵ تەقە لە هاشمی کردن، لە وەردەم ماڵەگەی لە بەغداد، و دویای بردنی ئەرا خەسەخانەی ئیبن نەفیس گیانی لەدەسدا.
